

**LIETUVOS RESPUBLIKOS SEIMAS**

**NUTARIMAS**

**DĖL 2022 METŲ PASKELBIMO MONSINJORO KAZIMIERO VASILIAUSKO METAIS**

2021 m. gegužės 13 d. Nr. XIV-316

Vilnius

Lietuvos Respublikos Seimas,

*atsižvelgdamas* į tai, kad 2022 m. balandžio 9 d. sukanka 100 metų, kai gimė politinis kalinys ir tremtinys, pirmasis atkurtos Vilniaus arkikatedros bazilikos klebonas, žinomas visuomenės veikėjas monsinjoras Kazimieras Vasiliauskas;

*įvertindamas* tai, kad monsinjoro Kazimiero Vasiliausko veikla darė labai svarbią įtaką valstybės raidai, jo asmenybė liudija žmogaus dorovinį ir moralinį atsparumą, tvirtą pasaulėžiūrą, tarnystę šaliai ir jos žmonėms;

*pabrėždamas*, kad monsinjoro Kazimiero Vasiliausko atminimas yra atjautos ir žmogiškumo simbolis bei tiltas, jungiantis skirtingus pasaulius;

*siekdamas* pažymėti monsinjoro Kazimiero Vasiliausko veiklos ir darbų reikšmę, nutaria:

**1 straipsnis.**

Paskelbti 2022 metus Monsinjoro Kazimiero Vasiliausko metais.

**2 straipsnis.**

Pasiūlyti Lietuvos Respublikos Vyriausybei:

1) iki 2021 m. spalio 1 d. parengti Monsinjoro Kazimiero Vasiliausko metų programą ir ją patvirtinti;

2) 2022 metų valstybės biudžete numatyti lėšų Vyriausybės patvirtintai Monsinjoro Kazimiero Vasiliausko metų programai įgyvendinti.

Seimo Pirmininkė Viktorija Čmilytė-Nielsen